Okuva e Kampala okudda e Jinja. Vuga kiro mmita kinaana mu ttaano okuva e Kampala okudda e Jinja. Fuluma e kibuga ng’odda e Buvanjuba ovuge ng’odda e Mukono, waliwo kirommita kkumi na ttaano. Vuga butereevu ofulume Mukono, otuuke ku bbibiro ly’amakolero, waliwo kirommita ttaano. Sigala ng’ovuga ofulume amakolero weeyongereyo okutuuka mu majaani, waliwo kirommita kkumi na ttaano. Yita mu nnimiro y’amajaani oyingire Buyikwe mu kabuga k’e Lugazi, waliwo kirommita kkumi. Ojja kusanga enkulungo edda ewa Meta, ggwe vuga buvuzi oyite e Kawolo ku ddwaliro, oyite mu bikajjo, otuuke mu Mabira. Mabira aliko obuwanvu bwa kirommita kkumi na ttaano. Yita mu majaani otuuke mu kabuga k’e Kitigoma, weeyongereyo oyite e Mbikko. Mbikko muyitemu weeyongereyo oyite ku Lutindo olupya okumala ebbanga lya kirommita emu. Ojja kutuuka ku nkulungo, gyetooloole odde ku mukono gwo ogwa ddyo ovugeko kirommita ttaano. Otuuse e Jinja.